ბნელი რაინდი: აღზევება

ბნელი რაინდი: აღზევება — რეჟისორ კრისტოფერ ნოლანის ფილმი, რომლის სცენარიც დაწერა ძმა, ჯონათან ნოლანთან, ხოლო ისტორია დევიდ ს. გოიერთან ერთად. ფილმი დაფუძნებულია კომიქსების პერსონაჟ ბეტმენზე და არის გაგრძელება ფილმების „ბეტმენი: დასაწყისი“ და „ბნელი რაინდი“. ბნელი რაინდი: აღზევება არის ნოლანის ბეტმენის ფილმების სერიის დასასრული. მასში მონაწილეობენ მსახიობები კრისტიან ბეილი, მაიკლ კეინი, გერი ოლდმენი და მორგან ფრიმენი. ფილმში მოქმედება ხდება ფილმ „ბნელი რაინდის“ მოვლენებიდან რვა წლის შემდეგ. ფილმში არის ორი ბოროტმოქმედი ბეტმენის მითოლოგიიდან, სელინა კაილი (ენ ჰეთეუეი) და ბეინი (ტომ ჰარდი).

ნოლანი მერყეობდა, დაბრუნებოდა თუ არა ფილმს კიდევ ერთხელ, მაგრამ დათანხმდა მას შემდეგ რაც ძმა, ჯონათან ნოლანთან და დევიდ ს. გოიერთან ერთად დაწერა ისტორია რომელიც იქნებოდა ბეტმენის სერიების დასასრული. ფილმში გამოყენებულია ბეტმენის კომიქსების სერიები რაინდის დაცემა (1993), სადაც შედგა პერსონაჟ ბეინის დებიუტი. „ბნელი რაინდი ბრუნდება“ (1986) სადაც ბეტმენი ბრუნდება გოთემში ათწლიანი პაუზის შემდეგ და „არავის ტერიტორია“ (1999) სადაც გოთემს კრიმინალები დაიპყრობენ.

ფილმის გადაღება მიმდინარეობდა სხვადასხვა ადგილებში, ინდოეთის, ლონდონის, ნოტინგემის, გლაზგოს, ლოს-ანჯელესის, ნიუ-იორკის, ნიუ ჯერსის და პიტსბურგის ჩათვლით. ნოლანმა გამოიყენა კამერები გამოსახულების მაღალი ხარისხისთვის. ვირუსულმა მარკეტინგმა, ბნელი რაინდის შემთხვევის მსგავსად მოახდინა რეკლამირებისთვის ხელისშეწყობა. გადაღებების დასრულების შემდეგ კომპანიამ . აჩვენა ფილმის პირველი ექვსი წუთი. ბნელი რაინდი: აღზევება-ს პრემიერა გაიმართა გაერთიანებულ სამეფოში, შეერთებულ შტატებში და კანადაში 2012 წლის 20 ივლისს

მსახიობები
კრისტიან ბეილი — ბრიუს ვეინი / ბეტმენი, მილიარდერი, რომელიც ცდილობს დაიცვას გოთემი კრიმინალური სამყაროსგან
მაიკლ კეინი — ალფრედ პენიუორთი, ბრიუსის მსახურთუხუცესი
გერი ოლდმენი — ჯეიმზ გორდონი,
მარიონ კოტიარი — მირანდა ტეიტი, " -ის დირექტორთა საბჭოს წევრი, რომელსაც სურს დაეხმაროს ბრიუს ვეინს"
ჯოზეფ გორდონ-ლევიტი — ჯონ ბლეიკი, პოლიციელი
ჯოშ პენსი და ლიამ ნისონი — რა'ს ალ გული. პენსი ითამაშებს პერსონაჟს სცენებში, რომელიც მოგვითხრობს 30 წლის წინანდელ ისტორიებს, ნისონი კი გაიმეორებს ბეტმენი: დასაწყისის როლს კამეოში.
ნესტორ კარბონელი — ენტონი გარსია, გოთემის მერი
მეთიუ მოდინი — პიტერ ფოლი
ბრეტ კალენი — კონგრესმენი
ალონ აბუტბული — დოქტორი ლეონიდ პაველი, რუსი ფიზიკოსი
კილიან მერფი - საფრთხობელა

ტომ კონტის და ჯოი კინგს ასევე აქვთ როლები.

შექმნა
ლოს-ანჯელეს თაიმსთან მიცემულ ინტერვიუში კითხვაზე გადაიღებდა თუ არა ბეტმენის მესამე ფილმს, ნოლანმა განაცხადა, რომ შესაბამისი სიუჟეტის გამოჩენის შემთხვევაში ის გადაიღებდა მესამე სურათს, თუმცა თან კითხვა დასვა თუ რამდენი კარგი მესამე სერიის დასახელება იყო შესაძლებელი. 2009 წლის სან-დიეგოს საერთაშორისო კომიკ-კონზე დასწრებისას გერი ოლდმენმა დაადასტურა, რომ ნოლანი მესამე სერიას გადაიღებდა და სავარაუდოდ გადაღებები მომავალ წელს დაიწყებოდა.

ნოლანმა თქვა, რომ მესამე სურათში რობინი არ გამოჩნდებოდა. კრისტიან ბეილმაც განაცხადა, რომ ის დატოვებდა ფილმს, იმ შემთხვევაში თუ მასში რობინი გამოჩნდებოდა. ნოლანის თქმით უარყოფით გმირად პინგვინი არ მოგვევლინებოდა, რადგან მისი აზრით ძნელი იქნებოდა ამ პერსონაჟის მორგება რეალური ბეტმენის ვერსიაზე, როგორსაც ის იღებდა. მან ასევე უარყო ფილმში მისტერ ფრიზის გამოჩენა.

ნოლანმა დაადასტურა, რომ პირველი ორი ფილმიდან ძირითადი მსახიობები დაბრუნდებიან მესამე ფილმში საკუთარი გმირების განსასახიერებლად. ჰარდისთან ერთად, ნოლანის წინა სურათის დასაწყისის კიდევ ერთი ვარსკვლავი, ჯოზეფ გორდონ-ლევიტი და ჯუნო ტემპლი შეუერთდნენ მსახიობთა ჯგუფს. მალევე სტუდიამ ოფიციალურად დაასახელა ლევიტის როლი და ასევე გამოაცხადა, რომ ფილმში მარიონ კოტიარიც ითამაშებდა. გორდონ–ლევიტი კომისარ გორდონთან მომუშავე პოლიციელის ჯონ ბლეიკის როლს ასრულებს, ხოლო კოტიარი –ის დირექტორთა საბჭოს წევრს, მირანდა ტეიტს თამაშობს.